CELEX: 32016R0934
Language: lt
Date: 2016-06-08 00:00:00
Title: 2016 m. birželio 8 d. Komisijos įgyvendinimo reglamentas (ES) 2016/934 dėl tam tikrų prekių klasifikavimo Kombinuotojoje nomenklatūroje

14.6.2016   
               
               
                  LT
               
               
                  Europos Sąjungos oficialusis leidinys
               
               
                  L 155/13
               
            KOMISIJOS ĮGYVENDINIMO REGLAMENTAS (ES) 2016/934
      2016 m. birželio 8 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:
      
                  (1)
               
               
                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. birželio 8 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Mokesčių ir muitų sąjungos generalinis direktorius
            
         
      
      
         (1)  OL L 269, 2013 10 10, p. 1.
      
         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
         PRIEDAS
         
                     Prekių aprašymas
                  
                  
                     Klasifikavimas (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Gaminį sudaro šios į rinkinį supakuotos sudedamosios dalys:
                     
                                 —
                              
                              
                                 stačiakampio formos (maždaug 14 × 21 cm) lakštelis iš dvisluoksnės plastikinės plėvelės, ant kurio priekinės pusės atspausti nespalvoti motyvai. Kitoje lakštelio pusėje priklijuota lipni juostelė. Nuo šio lakštelio galima atlipinti šešis apipjautus iškilius lipdukus (viršutinis plėvelės sluoksnis reljefinis),
                              
                           
                                 —
                              
                              
                                 trys skirtingų spalvų flomasteriai su galvutėmis iš akytųjų medžiagų. Flomasteriai kartu supakuoti į mažą plastikinę pakuotę.
                              
                           Lipdukai spalvinami flomasteriais ir tada naudojami dekoravimui.
                     Žr. paveikslą (*).
                  
                  
                     4911 91 00 
                  
                  
                     Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, Kombinuotosios nomenklatūros VII skyriaus 2 pastaba ir KN kodus 4911  ir 4911 91 00  atitinkančiais prekių aprašymais.
                     Gaminys pateikiamas kaip mažmeninei prekybai skirtas rinkinys. Esminį jo požymį nulemia lipdukai.
                     Gaminys nepriskirtinas 3919  pozicijai, nes apipjauti iškilūs lipdukai nėra plokščios formos.
                     Jis nepriskirtinas ir 3926  pozicijai, nes atspausti motyvai turi esminę įtaką pagrindinei šių prekių paskirčiai (žr. VII skyriaus 2 pastabą).
                     49 skirsniui priskiriami visi spaudiniai (išskyrus kelias išimtis), kurių esminį požymį ir paskirtį nulemia ant jų atspausti raštai, ženklai arba vaizdai (taip pat žr. Suderintos sistemos (SS) paaiškinimų 49 skirsnio paaiškinimų bendrųjų nuostatų pirmą pastraipą).
                     Lipnūs spausdinti lipdukai, skirti naudoti dekoravimui, priskiriami 4911  pozicijai (taip pat žr. SS paaiškinimų 4911  pozicijos paaiškinimų 10 punktą).
                     Todėl gaminys klasifikuotinas priskiriant KN kodą 4911 91 00 .
                  
               
            (*)  Paveikslas pateikiamas tik dėl informacijos.